CELEX: 62011CA0388
Language: lt
Date: 2013-09-12 00:00:00
Title: Byla C-388/11: 2013 m. rugsėjo 12 d. Teisingumo Teismo (pirmoji kolegija) sprendimas byloje ( Conseil d'État (Prancūzija) prašymas priimti prejudicinį sprendimą) Le Crédit Lyonnais prieš Ministre du budget, des comptes publics et de la réforme de l'Etat (Pridėtinės vertės mokestis — Šeštoji direktyva 77/388/EEB — 17 ir 19 straipsniai — Sumokėto pirkimo mokesčio atskaita — Prekių ir paslaugų naudojimas tiek apmokestinamiesiems, tiek neapmokestinamiesiems sandoriams — Atskaitos proporcija — Proporcijos skaičiavimas — Kitose valstybėse narėse ir trečiosiose valstybėse įsteigti filialai — Neatsižvelgimas į jų apyvartą)

9.11.2013   
            
            
               LT
            
            
               Europos Sąjungos oficialusis leidinys
            
            
               C 325/2
            
         2013 m. rugsėjo 12 d. Teisingumo Teismo (pirmoji kolegija) sprendimas byloje (Conseil d'État (Prancūzija) prašymas priimti prejudicinį sprendimą) Le Crédit Lyonnais prieš Ministre du budget, des comptes publics et de la réforme de l'Etat
   
   (Byla C-388/11) (1)
   
   (Pridėtinės vertės mokestis - Šeštoji direktyva 77/388/EEB - 17 ir 19 straipsniai - Sumokėto pirkimo mokesčio atskaita - Prekių ir paslaugų naudojimas tiek apmokestinamiesiems, tiek neapmokestinamiesiems sandoriams - Atskaitos proporcija - Proporcijos skaičiavimas - Kitose valstybėse narėse ir trečiosiose valstybėse įsteigti filialai - Neatsižvelgimas į jų apyvartą)
   2013/C 325/03
   Proceso kalba: prancūzų
   
      Prašymą priimti prejudicinį sprendimą pateikęs teismas
   
   
      Conseil d'État
   
   
      Šalys pagrindinėje byloje
   
   
      Ieškovė: Le Crédit Lyonnais
   
   
      Atsakovas: Ministre du budget, des comptes publics et de la réforme de l'Etat
   
   
      Dalykas
   
   Prašymas priimti prejudicinį sprendimą — Conseil d'État — 1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas (OL L 145, 1977 6 13, p. 1; 2004 m. specialusis leidimas lietuvių k., 9 sk., 1 t., p. 23) 13 straipsnio B skirsnio d punkto 1–5 papunkčių, 17 straipsnio 2 dalies, 3 dalies a ir c punktų bei 5 dalies ir 19 straipsnio aiškinimas — Perkant sumokėto mokesčio atskaita — Prekės ir paslaugos, naudojamos ir sandoriams, kuriems tenkantis pridėtinės vertės mokestis gali būti atskaitomas, ir sandoriams, kuriems tenkantis pridėtinės vertės mokestis negali būti atskaitomas — Atskaitytinos proporcijos skaičiavimas — Pareiga vienoje valstybėje narėje įsteigtos bendrovės buveinei atsižvelgti į kitoje valstybėje narėje įsteigtų jos filialų gautas pajamas
   
      Rezoliucinė dalis
   
   
               1.
            
            
               1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas 17 straipsnio 2 bei 5 dalis ir 19 straipsnio 1 dalį reikia aiškinti taip, kad bendrovė, kurios buveinė yra valstybėje narėje, apskaičiuodama jai taikytiną PVM atskaitos proporciją, negali atsižvelgti į jos kitose valstybėse narėse įsteigtų filialų apyvartą.
            
         
               2.
            
            
               Šeštosios direktyvos 77/388 17 straipsnio 3 dalies a bei c punktus ir 19 straipsnio 1 dalį reikia aiškinti taip, kad bendrovė, kurios buveinė yra valstybėje narėje, apskaičiuodama jai taikytiną pridėtinės vertės mokesčio atskaitos proporciją, negali atsižvelgti į jos trečiosiose valstybėse įsteigtų filialų apyvartą.
            
         
               3.
            
            
               Šeštosios direktyvos 77/388 17 straipsnio 5 dalies trečią pastraipą reikia aiškinti taip, kad ja neleidžiama valstybei narei taikyti atskaitos proporcijos apskaičiavimo pagal apmokestinamosios bendrovės verslo rūšį taisyklės leidžiant šiai apmokestinamajai bendrovei atsižvelgti į kitoje valstybėje narėje ar trečiojoje valstybėje įsteigto filialo apyvartą.
            
         
      (1)  OL C 298, 2011 10 8.